123 
aar saa ofte finder i Vigene af vore Moser, Resterne af deres rige, 
pragtfulde Sommervegetation. I dette overvintre nu mangfoldige 
Former. Særlig bør her en Gruppe, Gallerucerne nævnes. Det 
er disses Larver, der opæde den gule Aakandes Blade, og en 
Art er udelukkende knyttet til dem. Allerede i det tidlige Foraar, 
saasnart Nuphars Blade naa Overfladen, afgive de Parringspladser 
for de fremkomne Biller, og kort Tid efter begynder Lar¬ 
vernes Opædning af Bladene. Paa disse findes nu Æg, Larver, 
Pupper og Imagines lige til det sene Efteraar. Naar jeg med 
Baaden i November Maaned har faret hen over disse opspiste og 
henraadnende Nuphardækker, har jeg . set Gallerucerne i smaa, 
korte Sæt flyve af Sted over Vandspejlet, hvile paa Bølgerne for, 
som jeg troede, at gaa deres Undergang i Møde. Men Under¬ 
søgelsen af Bredden belærte mig netop om det modsatte; thi her 
kravlede disse Biller i store Mængder omkring, søgende sig Smut¬ 
huller i de Siv og Rør, der drev ind imod Bredden. Tager man 
nu i Februar Maaned slige Isstykker med indefrosne Rør og Siv 
ind i sine Stuer, finder man Gallerucerne, som mange andre Biller, 
inde i disse Rør meget ofte med et Lag Is uden om sig. En 
hyppig Gæst her er ogsaa den ejendommelige Lixus paraplecticus , 
der som Larve lever i Phellandriums hule Stængler. I det aller- 
tidligste Foraar, saasnart Isen er tøet, finder man denne Form i 
fuld Parring netop paa dette Opskyl, der om Vinteren havde tjent 
den til Kvarter. Dette fremhæves udtrykkelig, fordi man kunde 
formode, at kun de befrugtede Hunner overlevede Vinteren, hvad 
der imidlertid ikke er Tilfældet. 
Men ogsaa umiddelbart i selve Isen finder man indefrosne 
Organismer. Jeg var en Tid lang af den Tro, at det pelagiske 
Dyreliv i de ferske Vande, naar Isen pludselig lagde sig over dem, 
let maatte kunne fanges i Isdækket og formodede, at dette navnlig 
maatte være Tilfældet med Copepoder og Diatoméer, samt at netop 
disse vistnok vilde kunne taale Indefrysningen, hvad derimod de 
mere vandklare, pelagiske Former næppe vilde være i Stand til. 
Til ret at afgøre dette Spørgsmaal krævedes der imidlertid større. 
